《塞上曲》
明代·苏平

战马闻笳鼓，横行出塞门。
阵云凝陇黑，杀气入边昏。
决策平胡虏，捐生报国恩。
犹惭汉公主，万里嫁乌孙。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。